DumbsterDrekk/Wiki-Hindi huggingface dataset:
अलाना किंग
अलाना मारिया किंग जन्म 22 नवंबर 1995 एक ऑस्ट्रेलियाई क्रिकेटर हैं जो महिला राष्ट्रीय क्रिकेट लीग डब्ल्यूएनसीएल में पश्चिमी ऑस्ट्रेलिया के लिए और महिला बिग बैश लीग डब्ल्यूबीबीएल में पर्थ स्कॉर्चर्स के लिए खेलती हैं। एक ऑलराउंडर वह दाएं हाथ से लेग स्पिन गेंदबाजी करती हैं और दाएं हाथ से बल्लेबाजी करती हैं। वह पहले विक्टोरिया और मेलबोर्न स्टार्स के लिए खेल चुकी हैं। अप्रैल 2019 में क्रिकेट ऑस्ट्रेलिया ने उन्हें 2019 20 सीज़न से पहले राष्ट्रीय प्रदर्शन दस्ते के साथ एक अनुबंध से सम्मानित किया। किंग एंग्लो इंडियन मूल के हैं उनके माता पिता दोनों चेन्नई से मेलबर्न में आकर बस गए हैं। जनवरी 2022 में किंग को ऑस्ट्रेलिया की टीम में इंग्लैंड के खिलाफ महिला एशेज में भाग लेने के लिए उनकी श्रृंखला के लिए नामित किया गया था। उन्होंने इंग्लैंड के खिलाफ ऑस्ट्रेलिया के लिए 20 जनवरी 2022 को महिला ट्वेंटी 20 अंतर्राष्ट्रीय मटी20आई की शुरुआत की। बाद में उसी महीने उन्हें न्यूजीलैंड में 2022 महिला क्रिकेट विश्व कप के लिए ऑस्ट्रेलिया की टीम में नामित किया गया था। उन्होंने 27 जनवरी 2022 को इंग्लैंड के खिलाफ एकमात्र महिला एशेज टेस्ट में ऑस्ट्रेलिया के लिए महिला टेस्ट मैच की शुरुआत की। उन्होंने 3 फरवरी 2022 को ऑस्ट्रेलिया के लिए इंग्लैंड के खिलाफ महिला एशेज में अपना महिला एक दिवसीय अंतर्राष्ट्रीय मवनडे पदार्पण किया। इसलिए उसने चौदह दिनों के अंतराल में अंतरराष्ट्रीय क्रिकेट के तीनों प्रारूपों में अपनी पहली कैप अर्जित की। सन्दर्भ
दौलत सिंह कोठारी
डॉ दौलत सिंह कोठारी 1906 1993 भारत के प्रसिद्ध वैज्ञानिक थे। भारत के प्रथम प्रधानमंत्री जवाहर लाल नेहरू की विज्ञान नीति में जो लोग शामिल थे उनमें डॉ॰ कोठारी होमी भाभा डॉ॰ मेघनाथ साहा और सी वी रमन थे। डॉ॰ कोठारी रक्षा मंत्री के वैज्ञानिक सलाहकार रहे। 1961 में विश्वविद्यालय अनुदान आयोग के अध्यक्ष नियुक्त हुए जहां वे दस वर्ष तक रहे। १९६४ में उन्हें राष्ट्रीय शिक्षा आयोग का अध्यक्ष बनाया गया। प्रशासकीय सेवा के क्षेत्र में योगदान के लिये उन्हें सन १९६२ में पद्म भूषण से सम्मानित किया गया था। १९७३ में उन्हें पद्मविभूषण से सम्मानित किया गया। जीवन परिचय दौलत सिंह कोठारी का जन्म उदयपुर राजस्थान में एक अत्यन्त निर्धन परिवार में हुआ था। वे मेवाड़ के महाराणा की छात्रवृत्ति से आगे पढ़े। 1940 में 34 वर्ष की आयु में दिल्ली विश्वविद्यालय में प्रोफेसर के पद पर नियुक्त हुए। इलाहाबाद विश्वविद्यालय में जाने माने भौतिकशास्त्री मेघनाद साहा के विद्यार्थी रहे। कैम्ब्रिज विश्वविद्यालय से लार्ड रदरफोर्ड के साथ पीएच डी पूरी की। 1961 में विश्वविद्यालय अनुदान आयोग के अध्यक्ष नियुक्त हुए जहां वे दस वर्ष तक रहे। डा कोठारी ने यू जी सी के अपने कार्यकाल में शिक्षकों की क्षमता प्रतिष्ठा से लेकर केन्द्रीय विश्वविद्यालय और उच्च कोटि के अध्ययन केन्द्रों को बनाने में विशेष भूमिका निभाई। स्कूली शिक्षा में भी उनकी लगातार रुचि रही। इसीलिए उन्हें राष्ट्रीय शिक्षा आयोग 1964 1966 का अध्यक्ष बनाया गया। आजाद भारत में शिक्षा पर संभवतः सबसे महत्वपूर्ण दस्तावेज जिसकी दो बातें बेहद चर्चित रही हैं। पहली समान विद्यालय व्यवस्था और दूसरे देश की शिक्षा स्नातकोत्तर स्तर तक अपनी भाषाओं में दी जानी चाहिए। प्रशासन शिक्षा विज्ञान के इतने अनुभवी व्यक्ति को भारत सरकार ने उच्च प्रशासनिक सेवाओं के लिये आयोजित सिविल सेवा परीक्षा की रिव्यू के लिए कमेटी का 1974 में अध्यक्ष बनाया। इस कमेटी ने 1976 में अपनी रिपोर्ट सरकार को सौंपी जिसके आधार पर 1979 से भारत सरकार के उच्च पदों आई ए एस आई पी एस और बीस दूसरे विभागों के लिए एक सार्वजनिक कॉमन परीक्षा का आयोजन प्रारंभ हुआ। सबसे महत्वपूर्ण और क्रांतिकारी कदम जो इस कमेटी ने सुझाया वह था अपनी भाषाओं में संविधान की आठवीं अनुसूची में उल्लिखित सभी भारतीय भाषाओं और अंग्रेजी में उत्तर देने की छूट और दूसरा उम्र सीमा के साथ साथ देश भर में परीक्षा केन्द्र भी बढ़ाये जिससे दूर देहात कस्बों के ज्यादा से ज्यादा बच्चे इन परीक्षाओं में बैठ सकें और देश की सर्वश्रेष्ठ प्रतिभाएं देश के प्रशासन में समान रूप से हाथ बटाएं। भारतीय राष्ट्रीय विज्ञान अकादमी तकनीकी शब्दावली आयोग और जवाहर लाल नेहरू विश्वविद्यालय नई दिल्ली के 1981 से 1991 तक कुलाधिपति चांसलर भी रहे। गांधी लोहिया के बाद आजाद भारत में भारतीय भाषाओं की उन्नति के लिए जितना काम डॉ॰ कोठारी ने किया उतना किसी अन्य ने नहीं। यदि सिविल सेवाओं की परीक्षा में अपनी भाषाओं में लिखने की छूट न दी जाती तो गाँव देहात के गरीब आदिवासी अनुसूचित जाति जनजाति के लोग उच्च सेवाओं में कभी भी नहीं आ सकते थे। अपनी भाषाओं में उत्तर लिखने की छूट से इन वंचितों में एक आत्मविश्वास तो जगा ही भारतीय भाषाओं के प्रति एक निष्ठा भी पैदा हुई। सन्दर्भ इन्हें भी देखें कोठारी आयोग बाहरी कड़ियाँ डॉ॰ कोठारी द्वारा प्रतिपादित सिद्धांत आज भी प्रांसगिक और प्रेरणास्पद दौलत सिंह कोठारी को क्यों याद किया जाना चाहिए जानकीपुल रक्षा विज्ञान के आलोक स्तम्भ डी एस कोठारी
बलराज पंवार
बलराज पंवार कैमला हरियाणा के एक भारतीय नाविक हैं। वह पुरुषों की एकल स्कल्स में प्रतिस्पर्धा करते हैं। उन्होंने पेरिस में 2024 ग्रीष्मकालीन ओलंपिक में पुरुष एकल स्कल्स में भारत का प्रतिनिधित्व करने के लिए अर्हता प्राप्त की और 23वें स्थान पर रहे। प्रारंभिक जीवन और शिक्षा पंवार का जन्म कैमला गाँव घरौंदा ब्लॉक करनाल हरियाणा में हुआ था। उनके पिता रणधीर पंवार की मृत्यु हो गई जब वे 10 वर्ष के थे और उनकी माँ कमला पंवार ने उन्हें और चार अन्य भाई बहनों को सब्जी लेने दूध बेचने निर्माण स्थलों पर काम करने या गेहूं के टुकड़े करने जैसे अजीब काम करके पाला। वह एक कपड़े के कारखाने में भी काम करती थी। वह शादीशुदा है और उसका एक बच्चा भी है। वह अपने परिवार का आर्थिक रूप से समर्थन करने के लिए एक सिपाही के रूप में भारतीय सेना में शामिल हुए। उन्हें पहली बार बंगाल इंजीनियरिंग समूह में तैनात किया गया था। वह अक्टूबर 2021 से पुणे में सेना प्रशिक्षण नोड में ओलंपिक की तैयारी कर रहे हैं। बलराज पंवार कैमला गांव में पैदा हुए थे। समर्थ कैमलिया भी कैमला गांव में पैदा हुए थे। समर्थ कैमलिया कैमला हरियाणा के एक भारतीय अभिनेता और गायक है। करियर पंवार ने 21 अप्रैल 2024 को दक्षिण कोरिया के चुंगजू में एशिया ओशिनिया ओलंपिक योग्यता नौकायन प्रतियोगिता में कांस्य पदक जीता और 2024 पेरिस ओलंपिक के लिए नौकायन में भारत का पहला ओलंपिक कोटा बुक किया। वह 2 किमी की दौड़ में पहले 1600 मीटर तक आगे चल रहे थे लेकिन अंतिम 500 मीटर में समय गंवा बैठे। इससे पहले वह फाइनल के लिए क्वालीफाई करने के बाद 2022 एशियाई खेलों में कांस्य पदक से चूक गए थे। दूसरे रिजर्व के रूप में वह एशियाई खेलों में अंतिम समय के प्रतिभागी थे। उन्होंने जुलाई 2023 में एशियाई खेलों से पहले स्विट्जरलैंड में विश्व चैम्पियनशिप में भी भाग लिया था। सेना में उन्हें उनकी 6 फुट की ऊंचाई के कारण नौकायन के लिए उठाया गया था और उन्होंने अपने पहले प्रयास में बटालियन रेगाटा जीता था। इससे पहले उन्होंने 2022 के राष्ट्रीय खेलों और 2023 की राष्ट्रीय चैम्पियनशिप में भाग लिया था। संदर्भ
विक्रम सेठ
विक्रम सेठ जन्म 20 जून 1952 भारतीय साहित्य में एक जाने माने नाम है। मुख्य रूप से ये उपन्यासकार और कवि हैं। इनकी पैदाइश और परवरिश कोलकाता में हुई। दून स्कूल और टानब्रिज स्कूल में इनकी प्रारंभिक शिक्षा हुई। आक्सफोर्ड विश्वविद्यालय में इन्होंने दर्शनशास्त्र राजनीतिशास्त्र और अर्थशास्त्र का अध्ययन किया बाद में इन्होंने नानजिंग विश्वविद्यालय में क्लासिकल चीनी कविता का भी अध्ययन किया। उन्हें उनके चार प्रमुख उपन्यासों के लिये जाना जाता है द गोल्डेन गेट 1986 ए सूटेबल ब्वाय 1993 सानेट एन इक्वल म्यूजिक 1999 वे भारत के सर्वोच्च न्यायलय की पहली महिला मुख्य न्यायाधीश लीला सेठ के पुत्र हैं। भाषा में रुचि विक्रम सेठ ने विशेष रूप से चीनी भाषा का अध्ययन किया। सम्लैंगिकता सेठ सम्लैंगिकता का समर्थन करते हैं और वे स्वयं सम्लैंगिक हैं। कविता मैपिंग्स 1980 फ्राम हेवेन लेक 1983 द हम्बल एडमिनिस्ट्रेटर्स गार्डन 1985 आल यू हू स्लीप टुनाइट 1990 बीस्टली टेल्स 1991 थ्री चाइनीज पोएट्स 1992 द फ़्रॉग ऐण्ड द नाइटिंगेल द माउज़ ऐण्ड द स्नेक सम्मान 2007 में इन्हें भारत सरकार द्वारा भारत के चौथे सबसे बड़े नागरिक सम्मान पद्म श्री से सम्मानित किया गया। बाहरी कड़ियाँ सन्दर्भ
अमरिन्दर सिंह
कैप्टन अमरिंदर सिंह एक भारतीय राजनेता हैं जिन्होंने पंजाब के 15वें मुख्यमंत्री के रूप में कार्य किया। वे पटियाला से विधान सभा के एक निर्वाचित सदस्य और पंजाब प्रदेश कांग्रेस कमेटी के अध्यक्ष भी थे उन्होंने इससे पहले 2002 से 2007 तक पंजाब के मुख्यमंत्री के रूप में भी कार्य किया है उनके पिता पटियाला रियासत के अंतिम महाराजा थे उन्होंने 1963 से 1966 तक भारतीय सेना में भी सेवा दी है 2014 के लोकसभा चुनावों में वे अमृतसर सीट से चुनाव जीते। कैप्टन सिंह ने 18 सितंबर 2021 को पंजाब के मुख्यमंत्री पद से इस्तीफा दे दिया था। 19 सितंबर को कैप्टन अमरिंदर सिंह भारतीय जनता पार्टी बीजेपी में शामिल हो गए और साथ में उन्होंने अपनी पार्टी पंजाब लोक कांग्रेस का भी बीजेपी में विलय कर दिया। व्यक्तिगत जीवन कैप्टेन अमरिन्दर सिंह का जन्म 11 मार्च 1942 को एक जाट सिख परिवार में हुआ। उनका विवाह परनीत कौर से हुआ। परनीत कौर भी राजनीति में सक्रिय हैं तथा मनमोहन सिंह की सरकार में वे भारत की विदेश राज्य मंत्री रह चुकी हैं। 2014 के लोकसभा चुनावों में उन्होंने पटियाला सीट से चुनाव लड़ा किंतु उन्हें हार का सामना करना पड़ा। सिंह ने राष्ट्रीय रक्षा अकादमी और भारतीय सैन्य अकादमी से स्नातक होने के बाद जून 1963 से दिसंबर 1966 तक भारतीय सेना में कार्य किया उन्हें सिख रेजिमेंट में कमीशन दिया गया था उन्होंने अपने परिवार की देखभाल के लिए 1965 की शुरुआत में सेना छोड़ दी लेकिन 1965 के भारत पाकिस्तान युद्ध की शुरुआत के साथ सेवा में लौट आए थे चुनावी राजनीति उन्हें राजीव गांधी द्वारा कांग्रेस में शामिल किया गया था जो स्कूल से उनके दोस्त थे और पहली बार 1980 में लोकसभा के लिए चुने गए थे 1984 में उन्होंने ऑपरेशन ब्लू स्टार के दौरान सेना की कार्यवाही के विरोध में संसद और कांग्रेस से इस्तीफा दे दिया था इसके बाद वह शिरोमणि अकाली दल में शामिल हो गए और राज्य सरकार में कृषि वन विकास और पंचायत मंत्री बने वे 1999 से 2017 तक तीन मौकों पर पंजाब प्रदेश कांग्रेस कमेटी के अध्यक्ष रहे और 2002 से 2007 तक पंजाब के मुख्यमंत्री भी रहे 11 मार्च 2017 को कांग्रेस पार्टी ने उनके नेतृत्व में राज्य विधानसभा चुनाव जीता और उन्होंने 16 मार्च 2017 को पंजाब के 15वें मुख्यमंत्री के रूप में शपथ ली 18 सितंबर 2021 को उन्होंने पंजाब के मुख्यमंत्री के रूप में इस्तीफा दे दिया 28 अक्टूबर 2021 को उन्होंने घोषणा की कि वह जल्द ही एक नई पार्टी बनाएंगे और वह भारतीय जनता पार्टी के साथ गठबंधन करेंगे अमरिंदर सिंह ने 2 नवंबर 2021 पंजाब लोक कांग्रेस का गठन किया और उनकी पार्टी के 2022 पंजाब विधानसभा चुनाव में सभी 117 सीटों पर चुनाव लड़ा 2022 के चुनाव के लिए पार्टी बनाई और फिर बीजेपी के साथ मिलकर चुनाव लड़े हालांकि आम आदमी पार्टी की आंधी में बीजेपी और अमरिंदर सिंह दोनों को ही खाली हाथ रहना पड़ा था सन्दर्भ
एस॰ आर॰ नाथन
सेल्लपन रामनाथन् 3 जुलाई 1924 22 अगस्त 2016 छट्ठे भारतीय मूल के सिंगापुर के राष्ट्रपति थे। वे वर्ष 1999 से 2011 तक सिंगापुर के राष्ट्रपति रहे। उन्हें वर्ष 2012 में भारत सरकार द्वारा प्रवासी भारतीय सम्मान से सम्मानित किया गया था। सन्दर्भ
राहुल बजाज
राहुल बजाज को सन २००१ में भारत सरकार ने उद्योग एवं व्यापार क्षेत्र में पद्म भूषण से सम्मानित किया था। ये महाराष्ट्र से हैं। वर्ष 1938 में जन्मे राहुल राज्य सभा के सदस्य और देश की दिग्गज दोपहिया कंपनी बजाज ऑटो के चेयरमैन हैं। राहुल बजाज को नाइट ऑफ द नेशनल ऑर्डर ऑफ द लीजन ऑफ ऑनर नामक फ्रांस के सर्वोच्च नागरिक सम्मान से भी नवाजा गया है। 12 फरवरी 2022 को मुंबई में निधन हो गया। सन्दर्भ
सुशील चंद्रा
सुशील चंद्रा भारत के चुनाव आयुक्त हैं। इसके पूर्व वे सेंट्रल बोर्ड ऑफ डायरेक्ट टैक्सेज सीबीडीटी के अध्यक्ष रह चुके हैं। वे आइआइटी स्नातक और भारतीय राजस्व सेवा आयकर कैडर के 1980 बैच के अधिकारी हैं। एक नवंबर 2016 में सीबीडीटी अध्यक्ष का पदभार ग्रहण करने के बाद यह उनका दूसरा सेवा विस्तार है। इससे पहले वे आयकर विभाग में विभिन्न पदों पर कार्यरत रहे हैं। वे रुड़की विश्वविद्यालय से बीटेक देहरादून से एलएलबी किया था। वे उत्तर प्रदेश राजस्थान दिल्ली गुजरात और मुंबई में सेवारत रहे। वे दिल्ली में आयकर अपील अंतरराष्ट्रीय कराधान के आयुक्त भी रह चुके हैं। सन्दर्भ इनके पिता का नाम डॉक्टर विद्यासागर गुप्ता जो कि उत्तर प्रदेश के संभल जनपद के चंदौसी नगर के प्रसिद्ध एसएम कॉलेज में भौतिक विज्ञान के प्रवक्ता थे
सावलाराम लक्ष्मण हलदणकर
सावलाराम लक्ष्मण हलदणकर मराठी सवळाराम लक्ष्मण हळदणकर २५ नवम्बर १८८२ ३० मई १९६८ महाराष्ट्र के एक चित्रकार थे। जलरंग और तैलरंग से चित्रकारी में उन्को विशेष ख्याति मिली। वे उत्तम कलाशिक्षक और संगीतज्ञ भी थे।
अलबर्ट एक्का
लांस नायक अलबर्ट एक्का 27 दिसम्बर 1942 3 दिसम्बर 1971 एक भारतीय सैनिक थे जो भारत पाकिस्तान युद्ध 1971 में हिली की लड़ाई में वीरगति को प्राप्त हो गए थे। इन्हें मरणोपरांत परमवीर चक्र से सम्मानित किया गया था। प्रारम्भिक जीवन अलबर्ट एक्का का जन्म 27 दिसम्बर 1942 को झारखंड के गुमला जिला के जारी ब्लाक के जारी गांव में हुआ था। उनके पिता का नाम जूलियस एक्का माँ का नाम मरियम एक्का और पत्नी का नाम बलमदीन एक्का था। उन्होंने प्रारंभिक शिक्षा सी सी स्कूल पटराटोली से की थी और माध्यमिक परीक्षा भिखमपुर मिडल स्कूल से पास की थी। इनका जन्म स्थल जारी गांव चैनपुर तहसील के समीप में पड़ने वाला एक आदिवासी क्षेत्र है जो झारखण्ड राज्य का हिस्सा है। एल्बर्ट की दिली इच्छा भारतीय सेना में जाने की थी जो दिसंबर 1962 को पूरी हुई। सैन्य जीवन उन्होंने सेना में बिहार रेजिमेंट से अपना कार्य शुरू किया। बाद में जब 14 गार्ड्स का गठन हुआ तब एल्बर्ट अपने कुछ साथियों के साथ वहाँ स्थानांतरित कर किए गए। एल्बर्ट एक अच्छे योद्धा तो थे ही यह हॉकी के भी अच्छे खिलाड़ी थे। भारत पाकिस्तान युद्ध 1971 में अलबर्ट एक्का वीरता शौर्य और सैनिक हुनर का प्रदर्शन करते हुए अपने इकाई के सैनिकों की रक्षा की थी। इस अभियान के समय वे काफी घायल हो गये और ३ दिसम्बर १९७१ में इस दुनिया से विदा हो गए। भारत सरकार ने इनके बलिदान को देखते हुए मरणोपरांत सैनिकों को दिये जाने वाले उच्चतम सम्मान परमवीर चक्र से सम्मानित किया था। सन्दर्भ
बरखा दत्त
बरखा दत्त जन्म १८ दिसंबर १९७१ एक भारतीय टीवी पत्रकार हैं। जीवन दत्त का जन्म नई दिल्ली में एयर इंडिया के एक अधिकारी एस पी दत्त और प्रभा दत्त जो हिंदुस्तान टाइम्स के साथ एक प्रसिद्ध पत्रकार थे। दत्त अपनी पत्रकारिता कौशल को अपनी मां भारत में महिला पत्रकारों के बीच एक अग्रणी करने का श्रेय देता है। उनकी छोटी बहन बहार दत्त सीएनएन आईबीएन के लिए काम कर रहे एक टेलीविजन पत्रकार भी हैं। वह खुद को अज्ञेयवादी कहती है जो धर्म को खारिज करते हैं। वह समान आचार संहिता की अवधारणा का समर्थन करती है। बरखा ने ट्रिपल तालक और मुस्लिम पितृसत्ता के खिलाफ अपनी राय व्यक्त की है। बरखा दत्त को इंटरनेशनल पनौती के रूप में भी जाना जाता है आलोचना आरम्भ में उन्हें बहुत ख्याति मिलि किन्तु हाल में सन् २०१० ही राडिया टेप मामले में उनका नाम आने से बदनाम हो गयीं और जगह जगह उनका भ्रष्ट पत्रकार के रूप में विरोध हो रहा है। इन्हें भी देखें निस्तुला हेब्बार राजदीप सरदेसाई शेखर गुप्ता अर्णव गोस्वामी याशिका दत्त सन्दर्भ बाहरी कड़ियाँ मोदी बरखा ट्विटर
विद्याभूषण धर
कश्मीर में जनमे और प्रारंभिक जीवन वहीं बिताने वाले विद्याभूषण धर विद्या अध्ययन के साथ रंगमंच दूरदर्शन एवमं रेडियो पर होने वाले विभिन्न कार्यक्रमो में भागीदारी करते रहे हैं। उनके लिखे हुए नाटक विद्यालय दूरदर्शन तथा अन्य कई स्थानों पर प्रस्तुत किए गए। वे १९९८ से सऊदी अरब में हैं। उनकी लिखी कहानियाँ वेब पत्रिका अभिव्यक्ति तथा साहित्य कुंज में देखी जा सकती हैं। सन्दर्भ
विष्णु गणेश पिंगले
विष्णु गणेश पिंगले 2 जनवरी 1888 17 नवम्बर 1915 भारत के स्वतंत्रता संग्राम के एक क्रान्तिकारी थे। वे गदर पार्टी के सदस्य थे। लाहौर षडयंत्र केस और हिन्दू जर्मन षडयंत्र में उनको सन् १९१५ फांसी की सजा दी गयी। विष्णु का जन्म 2 जनवरी 1888 को पूना के गांव तलेगांव में हुआ। सन 1911 में वह इंजीनियरिंग की शिक्षा प्राप्त करने अमेरिका पहुंचे जहां उन्होंने सिएटल विश्वविद्यालय में इंजीनियरिंग कालेज में प्रवेश लिया। वहां लाला हरदयाल जैसे नेताओं का उन्हें मार्गदर्शन मिला। महान क्रांतिकारी करतार सिंह सराभा से उनकी मित्रता थी। देश में गदर पैदा करके देश को स्वतंत्र करवाने का सुनहरी मौका देखकर विष्णु गणेश बाकी साथियों के साथ भारत लौटे और ब्रिटिश इंडिया की फौजों में क्रांति लाने की तैयारी में जुट गये। उन्होंने कलकत्ता में श्री रास बिहारी बोस से मुलाकात की। वह शचीन्द्रनाथ सांयाल को लेकर पंजाब चले आए। उस समय पंजाब बंगाल और उत्तर प्रदेश में सैनिक क्रांति का पूरा प्रबंध हो गया था किन्तु एक गद्दार की गद्दारी के कारण सारी योजना विफल हो गई। विष्णु पिंगले को नादिर खान नामक एक गद्दार व्यक्ति ने गिरफ्तार करवा दिया। गिरफ्तारी के समय उनके पास 10 बम थे। उन पर मुकदमा चलाया गया और 17 नवम्बर 1915 को सेंट्रल जेल लाहौर में उन्हें फांसी दे दी गयी। इन्हें भी देखें गदर पार्टी बाहरी कड़ियाँ गदर आन्दोलन 1912
पूजा घाटकर
पूजा घाटकर भारत की एक खिलाड़ी हैं। वे महाराष्ट्र से हैं। उन्होंने सातवीं करणी सिंह स्मृति निशानेबाजी चैंपियनशिप में चैंपियन ऑफ चैंपियन बनी। वे महिलाओं की १० मी एयर राइफल स्पर्धा में अव्वल रहीं। सन्दर्भ
रश्मी बंसल
रश्मी बंसल का जन्म ८ मार्च १९८५ में मुम्बई शहर में हुआ था। उनके पिता खगोल भौतिकी के वैज्ञानिक थे। उन्हिने सेंट जोसेफ़ उच्च विद्यालय और आर सी चर्च से अपनी प्रारंभिक शिक्षा हासिल की। बाद में सोफ़िया कॉलेज से अर्थशास्त्र में पदवी हासिल कर आई आई एम ए एम बी ए की पदवी प्राप्त की। बचपन रश्मी एक उत्तम छात्रा थी। वे कक्षा में अव्वल आती थी। उन्हे किताबो से बचपन से ही लगाव था। समय मिलने पर उपन्यास पढा करती थी। रश्मी को गणित पसंद नही था इसलिए उन्होने आर्ट्स कला विषय में अपनी आगे की पढाई करने का निर्णय लिया। लोगो के निराशा ज़ाहिर करने के बावजूद रश्मी अपने नर्णय पर टिकी रही क्यो कि वे जानती थी कि वे सही मार्ग पर चल रही है। कार्य क्षेत्र रश्मी ने अपनी कॉलेज के दिनो से ही लेखन शुरू कर दिया था। एम बी ए पदवी प्राप्त करने के बाद रश्मी खुद की एक प्रकाशन कंपनी जॅम का सह संस्थापन किया। उन्हे अपनी पहली पुस्तक का विषय आई आई एम अहमदाबाद के सी आई आई ई के प्रोफेसर राकेश बसंत से मिला। इस पुस्तक में उन्होने २५ उद्यमीयो के जीवन के संघर्ष और सफलता की कहानियाँ लिखी है। यह किताब अत्यंत लोकप्रिय हुई और इसकी ३५०००० से ज्यादा कॉपियाँ बिकी। इस पुस्तक को आठ भाषाओ में अनुवाद भी किया गया है। उनकी पुस्तक ऐसे २० उद्यमीयों के जीवन संघर्ष की कहानी है जिन्होने खुद मेहनत करके सफलता हासिल की है। इस पुस्तक की १००००० कॉपियाँ बिकी। उनकी पुस्तक ऐसे छात्रो के जीवन पर प्रकाश डालती है जो कॉलेज में रहते खुद कंपनी शुरू की। उनकी पुस्तक उन महिला उद्यमीयों के बारे मेम है जो अपने व्यवसाय के साथ साथ परीवार को भी बखुबी संभालनी है। इस पुस्तक द्वारा रश्मी महिला के जीवन की चुनौतियों पर प्रकाश डालती है। २०११ में प्रकाशित रश्मी की पुस्तक को देश की नॉन फिक्षन साहित्य का शिखर माना जाता है। लेखिका होने के अलावा रश्मी एक प्रसिद्ध स्तंभकार और प्रवक्ता भी है। वे अपने भाषण से व्यापक विवाद और चर्चा उत्पन्न करती है। इनके दिलचस्प भाषणों के कारण इन्हे कई प्रतिष्ठित बी स्कूल्ज़ में भाषण देने का निमंत्रण मिला है। सम्मान रश्मी को २०१० में जैसे प्रतिष्ठित सम्मान के लिए शोर्टलिस्ट किया गया था। २०१२ में भी के लिए इन्हे इस पुरस्कार के लिए शोर्टलिस्ट किया गया था। प्रेरणा रश्मी को अपनी रचनाओ के लिए प्रेरणा देशभर की स्कूल्ज़ और कॉलेजो में घूमने से मिलती है। रश्मी ऐसी कहानियों की तलाश में है जिनके अलग अलग पहलू हो। उनकी रूची ऐसे उद्यमीयो की कहानियों में है जिन्होने बिना पारीवारिक सहायता के अपने बलबूते पर व्यवसाय शुरू किया हो। वे अलग अलग जगहो और संस्कृतियों के उद्यमीयों के बारे में लिखना चाहती है जिससे पाठको को लगे की उनके जीवन का कोई पहलू पुस्तक में दर्शाया जा रहा है। भविष्य की परियोजनाए रश्मी फिलहाल दो पुस्तको पर काम कर रही है। पहली पुस्तक अक्षयपात्र संस्था को कहानी है। दूसरी पुस्तक ज़ी टी वी के सहयोग से उम्मीद विषय पर जनता द्वारा भेजी गई कहानियों का संग्रह है। इस रचना के द्वारा रश्मी आम आदमी आम औरत को परिस्थितियों के बावजूद जीवन में सकारात्मक नज़रिया बरकरार रखने की प्रेरणा देना चहती है। इन्हें भी देखे भारतीय लेखकों की सूची उद्यमी उद्यमिता सन्दर्भ
हेमलता गुप्ता
हेमलता गुप्ता मृत्यु 2006 एक भारतीय चिकित्सक और लेडी हार्डिंग मेडिकल कॉलेज के चिकित्सा विभाग की प्रमुख चिकित्सक और निर्देशिका थीं। उन्होंने मेडिकल की पढ़ाई लेडी हार्डिंग मेडिकल कॉलेज दिल्ली विश्वविद्यालय से की और बाद में वह उसकी निर्देशक बन गईं। भारत सरकार से उन्हें चिकित्सा विज्ञान में योगदान के लिए तीसरे सर्वोच्च नागरिक सम्मान पद्म भूषण से 1998 में सम्मानित किया गया। वह अविवाहित थीं और नई दिल्ली में रहती थीं जहाँ पर 13 मई 2006 को उन्हें उनके निवास उत्तम नगर में मृत पाया गया था। कई वर्षों की जांच के बाद जिस मामले ने मीडिया का ध्यान आकर्षित किया वह मामला आज भी अनसुलझा है। इन्हें भी देखें लेडी हार्डिंग मेडिकल कॉलेज सन्दर्भ बाहरी कड़ियाँ 13 2006 मूल से से 6 अप्रैल 2017 को पुरालेखित। अभिगमन तिथि 23 2016
प्रियंवदा मोहंती हेजमादी
प्रियंवदा मोहंती हेजमादी ओडिसी की एक भारतीय शास्त्रीय नर्तकी कला लेखिका अवं एक जीवविज्ञानी और संबलपुर विश्वविद्यालय में पूर्व वाइस चांसलर रह चुकी हैं। उनका जन्म 18 नवम्बर 1939 में हुआ उन्होंने मास्टर की डिग्री और उसके बाद डॉक्टरेट की डिग्री में जीव विज्ञान में की। उन्होंने ओडिसी कम उम्र से ही सीखना शुरू करदी और नई दिल्ली में 1954 में इंटर यूनिवर्सिटी युवा महोत्सव में उनके ओडिसी नृत्य के प्रदर्शन ने इस नृत्य कला को चार्ल्स फब्री जो कि सभा में मौजूद थे उनके सहयोग से अन्तर्राष्ट्रीय समुदाय का ध्यान आकर्षित किया। प्रियंवदा भारतीय विज्ञान अकादमी की एक खोजकार हैं। उन्होंने कई लेख और एक किताब ओडिसी एक भारतीय शास्त्रीय नृत्य रूप जिसमें नृत्य के इतिहास और विकास का ब्यौरा दिया है लिखे हैं। 2013 में उन्हें ओडिसी नृत्य सम्मान से सम्मानित किया गया। विज्ञान और प्रौद्योगिकी के क्षेत्र में उनके योगदान के लिए भारत सरकार ने उन्हें चौथे सर्वोच्च नागरिक पुरस्कार पद्म श्री से 1998 में सम्मानित किया। सन्दर्भ
हब्बा ख़ातून
हब्बा खातून 1554 1609 कश्मीरी हबॖ ख़ोतून कश्मीरी भाषा की कवित्री थीं। उनके गीत अभी भी कश्मीर मे लोकप्रिय हैं।हब्बा खातून कश्मीर के चंद्रहर गांव के 16 वीं शताब्दी के मुस्लिम कवयित्री थी। वह छोटे गांव चंधारा में पैदा हुई थी और उसकी विशाल सुंदरता के कारण ज़ून चंद्रमा नाम से जाना जाता था। यूसुफ शाह चक से शादी करने के बाद जो बाद में कश्मीर के शासक बने उन्हें हब्बा ख़ातून कहा जाता था। मुग़ल शासक अकबर ने इस प्रांत को अपने कब्जे में लिया और इनके पति को बंदी बनाकर बंगाल ले जाया गाया वहां उनकी मृत्यु हो गई। तब हब्बा ख़ातून ने सूफ़ी तत्व अपना लिया हब्बा ख़ातून का मक़बरा जम्मू श्रीनगर हाईवे सड़क पर अथ्वाजान के करीब है। उनके गीत कश्मीर में लोकप्रिय हैं और वह कश्मीरी साहित्यिक इतिहास में लगभग एक महान व्यक्तित्व हैं। शायद लोकप्रिय कल्पना पर उन्होंने जो प्रभाव डाला है उसमें एक कठिन किसान के रूप में कठिन जीवन के साथ बहुत कुछ करना था जिसने कुछ बुनियादी शिक्षा प्राप्त की थी। हब्बा खातून एक किसान लड़की थी जिसने तलाक में समाप्त होने वाली मुश्किल पहली शादी के बाद कश्मीर के आखिरी स्वतंत्र राजा यूसुफ शाह चक से शादी की। जब मुगल राजा अकबर ने धोखाधड़ी विश्वासघात के माध्यम से कश्मीर पर विजय प्राप्त की और यूसुफ शाह चक को निर्वासित कर दिया तो हब्बा खातून ने अपने बाकी जीवन को घाटी में घूमते हुए अपने गीत गाए। भले ही जीवनी के बारे में कुछ विवाद हो फिर भी उनके नाम से जुड़े ग्रंथ कश्मीर में व्यापक रूप से लोकप्रिय हैं।हब्बा ख़ातून ने अपने आखिरी दिनों में घाटी में अपने गीत गाए जो आज तक लोकप्रिय हैं। अब भी आप युवा कश्मीरी गायक देख सकते हैं कि इस तरह के लोकप्रिय गीतों में माई हा कार ची किट और चे कमी सुनी मायानी हैं। मौखिक परंपरा में उनकी गहरी उपस्थिति है और उन्हें कश्मीर की आखिरी स्वतंत्र कवि रानी बुलबुल ए कश्मीर के रूप में सम्मानित किया जाता है। आज भी हब्बा खतुन के गीतो की रूमानियत कश्मीर की वादियों को गुलज़ार कर रही हैं। नाज़ इन्हें भी देखें कश्मीरी साहित्य सन्दर्भ बाहरी कड़ियाँ 1994 8174330054
कमला प्रसाद बिसेसर
कमला प्रसाद बिसेसर रोमन वर्णमाला संस्कृत कमला प्रसाद विश्वेश्वर २०१० से २०१५ तक त्रिनिदाद और टोबैगो की प्रधानमंत्री थी। वे भारतीय मूल की हैं। वे त्रिनिनाद और टोबैगो की सातवीं किन्तु प्रथम महिला प्रधानमंत्री हैं। उन्हें २६ मई सन् २०१० को प्रधानमंत्री नियुक्त किया गया। वे यूनाइटेड नेशनल कांग्रेस की नेत्री हैं। वे त्रिनिनाद और टोबैगो की प्रथम एटॉर्नी जनरल कार्यवाहक प्रधानमंत्री विपक्ष की नेता भी थी। मई 2025 में दोबारा त्रिनिदाद और टोबैगो की प्रधानमंत्री बनी है। बाहरी कड़ियाँ भारतीय मूल की कमला बनीं त्रिनिदाद एवं टोबैगो की प्रधानमंत्री त्रिनिदाद एवं टोबैगो में भारतीय मूल की महिला बनीं प्रधानमंत्री 10 2002
माँ शूलिनी
माँ शूलिनी संस्कृत शूलिनी देवी दुर्गा या पार्वती का प्रमुख रूप है। उन्हें देवी और शक्ति शूलिनी दुर्गा शिवानी और सलोनी के नाम से भी जाना जाता है। माँ शूलिनी महाशक्ति ज्ञान बुद्धिमत्ता सृजन संरक्षण और विनाश की मूल हैं। वे भगवान शिव की शक्ति हैं। भगवान विष्णु के चौथे अवतार नरसिंह उपद्रवी असुर राजा हिरण्यकश्यप को मारने के बाद अपने क्रोध को नियंत्रित नहीं कर सके। नरसिंह पूरे ब्रह्मांड के लिए खतरा बन रहे थे तब भगवान शिव नरसिंह को शांत करने के लिए शरभ के रूप में प्रकट हुए। शरभ एक आठ पैरों वाला जानवर था जो शेर या हाथी से अधिक शक्तिशाली था और सिंह को शांत करने में सक्षम भी था। नरसिंह को शांत करने के लिए भगवान शिव के आशीर्वाद से शूलिनी भी प्रकट हुई थीं। वे सोलन जन की कुल देवी भी हैं। माँ शूलिनी का अवतार भगवान विष्णु ने अपने भक्त प्रह्लाद को बचाने के लिए भगवान नरसिंह का रूप धारण किया था। यह भगवान विष्णु का चौथा अवतार था। नरसिंह आधा पुरुष और आधा सिंह था। सन्दर्भ